През лятото чехлите/джапанките са изключително практични и удобни за носене, защото са лесни за обуване/събуване и поддръжка . Те могат да се ползват за игра навън, на плажа или край басейна, както и за изминаване на кратки разстояния.
За да бъдат удобни обаче, трябва да бъдат по мярка . Когато забележите, че са започнали да се деформират, трябва своевременно да ги замените с нови ( износената обувка застрашава ходилото на детето от увреждане ).
Когато излизате на по-дълга разходка с детето или се налага да вървите продължително време, джапанките и чехлите не са подходящи. Те уморяват ходилото, често изпотяват крака и може да се получат болезнени пришки . Не са подходящи и за спортуване, особено за игри с топка, тичане и т.н., тъй като не предпазват крака и може да се стигне до сериозни контузии.